CELEX: 62014TN0253
Language: fi
Date: 2014-04-14 00:00:00
Title: Asia T-253/14: Kanne 14.4.2014 – Chemo Ibérica v. SMHV – Novartis (EXELTIS)

4.8.2014   
            
            
               FI
            
            
               Euroopan unionin virallinen lehti
            
            
               C 253/31
            
         Kanne 14.4.2014 – Chemo Ibérica v. SMHV – Novartis (EXELTIS)
   (Asia T-253/14)
   2014/C 253/45
   Kannekirjelmän kieli: espanja
   
      Asianosaiset
   
   
      Kantaja: Chemo Ibérica, SA (Barcelona, Espanja) (edustaja: asianajaja M. I. Escudero Pérez)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Novartis AG (Basel, Sveitsi)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) neljännen valituslautakunnan 10.2.2014 tekemän ratkaisun asiassa R 1022/2013-4 ja hyväksymään kuviomerkin EXELTIS rekisteröimisen yhteisön tavaramerkiksi numerolla 1 0 2 49  035 kansainvälisen nimikkeistön luokkaan 5;
            
         
               —
            
            
               velvoittamaan vastaajan ja/tai vastapuolen korvaamaan tähän oikeudenkäyntiin liittyvät oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Kuviomerkki, johon sisältyy sanaosa EXELTIS luokkaan 5 kuuluvia tavaroita varten – yhteisön tavaramerkkihakemus nro 1 0 2 49  035
   
      Sen tavaramerkin tai merkin haltija, johon väitemenettelyssä on vedottu: Novartis AG
   
      Tavaramerkki tai merkki, johon väitemenettelyssä on vedottu: Sanamerkki EXELON luokkaan 5 kuuluvia tavaroita varten.
   
      Väiteosaston ratkaisu: Hakemus hylättiin.
   
      Valituslautakunnan ratkaisu: Valitus hylättiin.
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen.